ცხოვრების რომელიღაც მონაკვეთში,
თითქმის, ყოველ ჩვენთაგანს გაუტყდება გული.
ჩემი პაციენტი ქეთი ქორწილს
სკოლის პერიოდიდანვე გეგმავდა.
მომავალი მეუღლე
27 წლის ასაკში უნდა გაეცნო,
1 წლის შემდეგ დანიშნულიყო
და კიდევ ერთ წელიწადში გათხოვილიყო.
თუმცა, 27 წლის ასაკისთვის
ქეთიმ ქმარი ვერ იპოვა.
სამაგიეროდ, მკერდში სიმსივნე აღმოაჩინა.
მან რამდენიმე თვე მძიმე ქიმიოთერაპეიებსა
და მტკივნეულ ოპერაციებში გაატარა
და როდესაც მზად იყო პაემნებს დაბრუნებოდა,
სიმსივნე მეორე მკერდშიც აღმოაჩნდა
და ყველაფერი თავიდან უნდა გაევლო.
ქეთი გამოჯანმრთელდა და
ერთი სული ჰქონდა ქმრის ძიებას დაბრუნებოდა,
როგორც კი წარბები ისევ გაეზრდებოდა.
როცა ნიუ იორკში პირველ პაემანზე მიდიხარ,
უამრავი ემოციის გამოხატვა უნდა შეგეძლოს.
(სიცილი)
მან მალე რიჩი გაიცნო და შეუყვარდა.
ისეთი ურთიერთობა ჰქონდათ,
როგორზეც ოცნებობდა.
ზუსტად 6 თვეში,
ნიუ ინგლენდში ლამაზი უიკენდის შემდეგ,
რიჩმა მათ საყვარელ რესტორანში
მაგიდა დაჯავშნა.
ქეთი გრძნობდა რომ ხელი უნდა ეთხოვა,
და აღელვებას ძლივს მალავდა.
თუმცა რიჩმა იმ ღამით ქეთის ხელი არ სთხოვა.
ის დაშორდა მას.
მიუხედავად იმისა რომ ქეთი
ძალიან მნიშვნელოვანი იყო მისთვის,
მას არ უყვარდა ის.
ქეთი განადგურებული იყო.
გული გატეხილი ჰქონდა,
კვლავ რეაბილიტაციის პროცესი უნდა გამოეარა.
თუმცა დაშორებიდან 5 თვის შემდეგ,
ქეთი კვლავაც ვერ წყვეტდა რიჩიზე ფიქრს.
გული ისევ ისე ძალიან ტკიოდა.
ისმის კითხვა:
რატომ?
რატომ არ შეეძლო ამ საოცრად ძლიერ და
მიზანდასახულ ქალს
გამოეყენებინა ემოციური რესურსი, რომელიც
მას კიბოსთან 4-წლიანი ბრძოლისას დაეხმარა?
რატომ გვიჭირს უმეტესობას ასე ძალიან
გატეხილი გულის გამთელება?
რატომ არის რომ ის ბრძოლის მექანიზმები,
რომლებიც
ცხოვრების ნებისმიერ გამოწვევისას
გვეხმარებიან,
გვღალატობენ როდესაც საქმე
გატეხილ გულს ეხება?
ჩემი 20 წლიანი პრაქტიკის განმავლობაში,
სხვადასხვა ასაკისა და გამოცდილების
ადამიანთანმქონია შეხება,
ყველანირი გულგატეხილობა მინახავს,
და რაც ვისწავლე არის ის რომ:
როდესაც გული გაგიტყდებათ,
ინსტინქტები რომლებსაც ჩვეულებრივ ეყრდნობით
არასწორ გზაზე წაგიძღვებიან,
საკუთარ გონებას, უბრალოდ, არ უნდა ენდოთ.
მაგალითად, გულგატეხილი ადამიანების
კვლევიდან ვიცით, რომ
ნათლად გვესმოდეს თუ რატომ
დასრულდა ურთიერთობა
ძალიან მნიშნვნელოვანია დავიწყებისათვის.
თუმცა-ღა,
როდესაც ისეთ მარტივ და გულწრფელ
ახსნას ვიღებთ,
როგორიც რიჩმა ქეთის შესთავაზა,
ჩვენ მას უარვყოფთ.
გულგატეხილობა ისეთ დრამატულ,
ემოციურ ტკივილს გვანიჭებს,
რომ გონება გვკარნახობს,
მიზეზიც ასეთივე დრამატული უნდა იყოს.
ეს ინსტიქტი კი ისეთი ძლიერია რომ
ყველაზე რაციონალურ და მოზომილ
ადამიანებიც კი შეუძლია გვაიძულოს
მოვიგონოთ მისტერიები და
კონსპირაციის თეორიები,
როდესაც ისინი არ არსებობენ.
ქეთი დარწმუნებული იყო, რაღაც მოხდა
რომანტიული უიკენდის დროს, რამაც
რიჩს მის მიმართ დამოკიდებულება შეაცვლევინა
და ის შეიპყრო აზრმა გაერკვია რა იყო ეს.
მან უთვალავი საათი გაატარა
შაბათ-კვირის თითოეული წუთის გაანალიზებაში,
საკუთარ გონებაში მინიშნებების ძიებაში,
რომლებიც არ არსებობდნენ.
ქეთი საკუთარმა გონებამ
ქარის წისქვილებთან ბრძოლაში ჩაითრია.
თუმცა რამ აიძულა ის ამ ბრძოლისთვის
ამდენი თვე დაეთმო?
გულგატეხილობა ბევრად მზაკვრული რამეა,
ვიდრე ამას ვაცნობიერებთ.
არსებობს მიზეზი თუ რატომ ვებმევით
გონების ხაფანგში,
მიუხედავად იმისა რომ ვიცით
საბოლოოდ თავს უარესად ვიგრძნობთ.
თავის ტვინის კვლევევბმა აჩვენეს,
რომ რომანტიული სიყვარულის დავიწყება
იგივე მექანიზმებს აღვიძებს ჩვენს ტვინში
რომლებიც კოკაინისა და ოპიოიდებისგან
გადაჩვევისას აქტიურდება.
ქეთი გადაჩვევის პერიოდს გადიოდა.
და რადგანაც ჰეროინის მიღება არ შეეძლო
რიჩთან უშუალო ყოფნით,
მისმა ქვეცნობიერმა მეტადონი აირჩია
მის შესახებ მოგონებების სახით.
ინსტიქტები კარნახობდნენ,
რომ საიდუმლოს ხსნიდა,
მაგრამ სინამდვილეში ის უბრალოდ
თავის "დოზას" იღებდა.
სწორედ ამიტომაა ასე რთული
გატეხილი გულის გამთელება.
ნარკომანებმა იციან, რომ
დამოკიდებულები არიან.
მათ იციან როდესაც წამალს იკეთებენ.
გულგატეხილმა ადამიანებმა კი არა.
მაგრამ, ახლა უკვე იცით.
თუკი გული გატეხილი გაქვთ,
არ უნდა უგულებელჰყოთ ეს.
ძლიერი სურვილის მიუხედავად,
უნდა გააცნობიეროთ, რომ
ყოველი მომდევნო მოგონებით,
ყოველი გაგზავნილი ტექსტით,
ყოველი წამით, რომელსაც თქვენი ყოფილის
სოციალურ მედიაში თვალიერებაზე ხარჯავთ,
თქვენს დამოკიდებულებას კვებავთ,
იმძიმებთ ემოციურ ტკივილს
და ართულებთ გულის გამთელებას.
გატეხილი გულის გამთელება მოგზაურობა არაა.
ეს ბრძოლაა და საღი გონება
თქვენი ყველაზე ძლიერი ინსტრუმენტია.
არ არსებობს დაშორების ახსნა,
რომელსაც დამაკმაყოფილებლად ჩათვლით.
ვერანაირი ლოგიკური განმარტება
ვერ შეგიმსუბუქებთ ტკივილს.
ამიტომ ნუ ეძებთ, ნუ ელოდებით მას,
უბრალოდ, მიიღეთ რომელსაც გთავაზობენ
ან თვითონვე მოიფიქრეთ
და კითხვები გვერდზე გადადეთ,
რადგან დამოკიდებულებისთვის
წინააღმდეგობის გასაწევად,
თემის დახურვა გჭირდებათ.
აგრეთვე, კიდევ ერთი რამ:
მზად უნდა იყოთ გასაშვებად,
უნდა მიიღოთ რომ დასრულდა.
სხვანაირად, გონება იმედს ჩაგისახავთ
და უკან დაგხევთ.
როდესაც საქმე გატეხილ გულს ეხება,
იმედი შეიძლება დამღუპველი იყოს.
გატეხილი გული დიდი მანიპულატორია.
აღსანიშნავია, როგორ მარტივად აიძულებს ის
ჩვენს გონებას გააკეთოს საპირისპირო იმისა,
რაც გამოსაჯანმრთელებლად არის საჭირო.
გატეხილი გულის ერთ-ერთი ყველაზე
გავრცელებული ტენდენცია
იმ ადამიანის გაიდეალიზებაა,
რომელმაც ის გაგვიტეხა.
საათებს ვუთმობთ მისი ღიმილის გახსენებას,
რა კარგად გვაგრძნობინებდა თავს,
როგორ დავლაშქრეთ მთა და ერთმანეთი
ვარსკვლავებით მოჭედილი ცის ქვეშ გვიყვარდა.
ყველაფერი ეს დანაკლისს
უფრო მტკივნეულს ხდის.
ჩვენ ეს ვიცით.
თუმცა, მაინც ვაძლევთ გონებას უფლებას
მორიგი დარტყმა მოგვაყენოს,
თითქოს ჩვენი Spotify- ის
პასივ-აგრესიული ფლეილისტის ტყვეები ვიყოთ.
(სიცილი)
გატეხილი გული ტკბილ მოგონებებს
ამოგიტივტივებთ თავში.
ამიტომ გაიდეალიზების თავიდან ასაცილებლად,
უნდა დაბალანსოთ ისინი
თქვენი ყოფილის არა მხოლოდ ღიმილის,
არამედ უჟმურობის გახსნებით,
როგორ ცუდად გაგრძნობინებდათ თავს,
როგორ დაიკარგეთ მთიდან ჩამოსვლისას,
სექსის შემდეგ,
გიჟებივით ჩხუბობდით და
2 დღე ერთმანეთს არ ელაპარაკებოდით.
ჩემს პაციენტებს ვეუბნები,
რომ შეადგინონ ამომწურავი სია
თუ რატომ არ იყო ის ადამიანი
მათთვის შესაფერისი,
ყველა ცუდი თვისება,
ყველაფერი რაც აღიზიანებდათ,
და შეინახონ ეს სია ტელეფონში.
(სიცილი)
როგორც კი სია მზად გექნებათ,
უნდა გამოიყენოთ ის.
როგორც კი სესიაზე
გაიდეალიზების რაიმე ნიშანს ან ნოსტალგიის
მსუბუქ გამოხატულებას ვიგრძნობ,
ვეუბნები " ტელეფონი, თუ შეიძლება."
(სიცილი)
გონება შეეცდება გითხრათ რომ
ის იდეალური იყო.
მაგრამ ის არ იყო
და არც ურთიერთობა იყო ასეთი.
და თუკი გსურთ რომ დაივიწყოთ,
საკუთარ თავს ეს ხშირად უნდა შეახსენოთ.
არავის აქვს იმუნიტეტი
გულგატეხილობის მიმართ.
ჩემი პაციენტი მიგელი 56 წლის იყო და
პროგრამულ კომპანიაში
მთავარ აღმასრულებელ მენეჯერად მუშაობდა.
ცოლის გარდაცვალებიდან 5 წლის შემდეგ,
ის, როგორც-იქნა, მზად იყო
ახალი ურთიერთობის დასაწყებად.
მან, მალე, შერონი გაიცნო
და მგზნებარე რომანი გაჩაღდა.
ერთი თვის შემდეგ,
ზრდასრულ შვილებს გააცნეს ერთმანეთი,
ორი თვის შემდეგ კი,
ერთად ცხოვრება გადაწყვიტეს.
როდესაც შუა ასაკის ადამიანები
ურთიერთობას იწყებენ,
დიდ ხანს არ წელავენ.
ფილმების "რეალური სიყვარული" და
"ფორსაჟი" ერთგვარი კომბინაციაა.
(სიცილი)
მიგელი ასეთი ბედნიერი
წლების მანძილზე არ ყოფილა.
თუმცა, ურთიერთობის პირველი წლისთავის
წინა ღამეს,
შერონმა მიატოვა ის.
მან გადაწყვიტა
დასავლეთ სანაპიროზე გადასულიყო, რათა
უფრო ახლოს ყოფილიყო თავის შვილებთან,
შორ მანძილზე ურთიერთობის გაგრძელება კი
არ უნდოდა.
მიგელი სრულიად დაბრმავებული
და განადგურებული იყო.
ძალიან ბევრი თვის მანძილზე,
მუშაობას თავს ვერ აბავდა,
შედეგად, კინაღამ სამსახურიც კი დაკარგა.
გატეხილი გულის კიდევ ერთი შედეგი ის არის,
რომ მარტოსულობას და ტკივილს
შეუძლია მნიშვნელოვნად დააქვეითოს
ჩვენი ინტელექტუალური შესაძლებლობები,
განსაკუთრებით, თუკი საქმე
რთულ დავალებებს ეხებათ,
რომელთაც ლოგიკა და რაციონალურობა სჭირდება.
ის დროებით ადაბლებს ჩვენს IQ -ს.
თუმცა, მიგელის განცდების სიმძაფრე
არ იყო ის, რაც აფიქრიანებდა მის უფროსებს;
ეს ამ განცდების ხანგრძლივობა იყო.
თვითონ მიგელსაც აწუხებდა ეს
და ამასთან ძალიან რცხვენოდა.
"რა ჯანდაბა მჭირს?" - მკითხა მან სესიაზე
"რომელი ზრდასრული ანდომებს1 წელს
1 წლიანი ურთიერთობის დავიწყებას?"
სინამდვილეში, ძალიან ბევრი.
გულგატეხილობას ტრადიციული დარდისა და
დანაკარგის ნიშნები ახასიათებს
უძილობა, აკვიატებული აზრები,
იმუნური სისტემის მოშლილობა.
ადამიანების 40 %
კლინიკურ დეპრესიას განიცდის.
გულგატეხილობა კომპლექსური,
ფსიქოლოგიური ტრავმაა.
მას მრავალმხრივი გავლენა აქვს ჩვენზე.
მაგალითად, შერონი ძალიან კომუნიკაბელური
და აქტიური იყო.
ყოველ კვირას სადილად სტუმრებს ეპატიჟებოდა.
ის და მიგელი სხვა წყვილებთან ერთად
სალაშქროდ დადიოდნენ.
მიუხედავად იმისა, რომ მიგელი
რელიგიური არ იყო,
ის შერონს ყოველ კვირას ახლდა ეკლესიაში,
სადაც მრევლი სიხარულით იღებდა.
მიგელმა მხოლოდ შეყვარებული არ დაკარგა.
მას მთელი მისი სოციალური ცხოვრება
გამოეცალა ხელიდან,
შერონის ეკლესიის მეგობრული
საზოგადეობაც დაკარგა.
წყვილად ყოფნისას,
მან საკუთარი იდენტობა დაკარგა.
მიგელი აცნობიერებდა, რომ დაშორებამ
ცხოვრებაში დიდი სიცარიელე დაუტოვა,
თუმცა იგი იმას ვერ ხვდებოდა, რომ
სიცარიელე ერთზე მეტი იყო.
ეს კი უმნიშვნელოვანესია, რადგან
ხსნის თუ რატომ არის გულგატეხილობა
ასეთი მძიმე,
და გვეხმარება განკურნებაში.
იმისთვის რომ გაიმთელოთ გული,
უნდა ამოიცნოთ ეს სიცარიელეები
და შეავსოთ ისინი,
თითოეული მათგანი.
სიცარიელეები თქვენს იდენტობაში:
თავიდან უნდა გააცნობიეროთ ვინ ხართ და
როგორია თქვენი ცხოვრება.
სიცარიელეები სოციალურ ცხოვრებაში,
ნაკლული აქტივობები,
ცარიელი ადგილები კედლებზე
სადაც ადრე სურათები ეკიდა.
თუმცა ვერაფერი ეს ვერ დაგეხმარებათ
თუკი არ აირიდებთ შეცდომებს,
რომლებიც უკან გხევენ,
ახსნა-განმარტებების უაზრო ძიებას,
ყოფილის გაიდეალიზებას იმაზე ფიქრის ნაცვლად
თუ რატომ არ იყო ის შესაფერისი,
იმ აზრების და ქცევების ხელშეწყობას,
რომლებიც მათ მთავარ როლს ანიჭებენ
თქვენი ცხოვრების მომდევნო თავებში,
სადაც მათი ადგილი უკვე აღარ არის.
გულგატეხილობის გადალახვა რთულია,
მაგრამ თუკი საკუთარი გონების მახეში
არ გაებმევით და
გამოჯანმრთელებისკენ გადადგამთ ნაბიჯებს,
მნიშვნელოვნად შეამცირებთ თქვენს ტანჯვას.
ამისგან მხოლოდ თქვენ არ მიიღებთ სარგებელს.
მეგობრებთან უფრო ჩართული იქნებით,
ოჯახის წევრებთან მეტად ახლოს,
აღარაფერი რომ ვთქვათ, მილიონობით დოლარის
ღირებულების პროდუქტიულობაზე
თქვენს სამუშაო ადგილას.
ამიტომ, თუკი ვინმეს იცნობთ,
ვისაც ახლახანს გული გაუტყდა,
გამოხატეთ თანაგრძნობა,
რადგან სოციალური მხარდაჭერა
უმნიშვნელოვანესია გამოჯანმრთელებისთვის.
ასევე იქონიეთ მოთმინება,
რადგან მათ უფრო მეტო დრო დასჭირდებათ
გადასალახად, ვიდრე ეს თქვენ გგონიათ.
ხოლო თუკი თქვენ გაქვთ გატეხილი გული,
იცოდეთ ეს:
ძალიან რთულია,
ეს არის ბრძოლა გონების შიგნით,
გასამარჯვებლად გულმოდგინება
უნდა შეინარჩუნოთ.
მაგრამ თქვენ გაქვთ იარაღები.
უნდა იბრძოლოთ.
და აუცილებლად განიკურნებით.
გმადლობთ.
აპლოდისმენტები.